Kepa Zarraga

Kepa Zarraga Arregi (Begoña, Bilbo, Bizkaia, 1971eko irailaren 2a) bizkaitar futbolari ohia da, atzelari moduan aritzen zena. Hiru denboraldi egin zituen 2. mailan eta 12 denboraldi 2. B mailan.

Danok bat taldean hasi zen 1980an, sei urtez Fika kaleko klub horretan sei urtez jokatu zuen, harik eta 15 urterekin Athletic Klubetik deitu zioten Lezaman jubenilekin aritzeko. 1991-92ko denboraldian 2. B mailako Santurtzin jokatu zuen Athleticek lagata, eta Bartzelonako Lluís Companys Olinpiar Estadioa inaugurazio-partidan jokatzera ailegatu ziren, Sant Andreu taldearen kontra. Hurrengo denboraldia Bilbao Athleticen egin zuen 2. mailan. 

Geroago 2. B mailan jokatu zuen Lemoan hiru urtez eta Barakaldon 2006ra arte. baina bi urteko tarte batean bigarren mailan aritu zen Eibarren 2002tik 2004ra arte. Azken horrekin kopa-partida batean Santiago Bernabeuko orduko taldeko "galaktikoekin" jolastera heldu ziren.

Maila pertsonalean jokalari berezia izan zen, 1995az geroztik futbolari eta tabernari lana uztartu baitzituen, nahiz eta Barakaldo eta Eibarreko beste futbolariak  profesionalak izan. 

2004an Eibarrek taldearekin Kopako final zortzirenetara iritsi zen. Kanporaketa hura Real Madrilen aurka jokatu zuten, etxean 1-1 egin eta Santiago Bernabeun 2-0 galduta kanporatua izan ziren. 

 Barakaldoko taldearen jokalaria 
Kepa Zarraga 6 denboralditan egon zen Barakaldon, 1996-2002, eta azkenean kapitaina izan zen. Elkarren segidako 4 play-off jokatu zituen; 96/97, 97/98, 98/99 eta 99/00, eta beste bat 2001/02 denboraldian. 

Ondoren Eibarko taldearekin bi denboralditan aritu ondoren Barakaldora itzuli eta beste hiru denboraldi osatu zituen (2003/04, 04/05 eta 05/06). Guztira  9 kanpaina eta 312 partida egin zituen kolore horibeltzekin, eta hiru estadioetan lehiatu zuen "Baraka"-rekin :  Lasesarre Zaharrean, San Bizenteko Kirol-Hirian eta Lasesarre Berrian.

 Kirol Ibilbidea 
2020ko Maiatzak 31n eguneratua. Datu ofizialak.
TaldeaMailaDenboraldiaLigaKopaChampions LeagueUEFASuperkopaDeneraJPGJPGJPGJPGJPGJPGSanturtzi2.B1991/92310 3 0 - - - - - -340Denera 31030 -  - -- -  - 340Bilbao Athletic2.1992/9380 - - - - - - - -80Denera 80-- -  - -- -  - 80Lemoa 2.B1993/94360 6 0 - - - ---4202.B1994/95342 - - - - - - - -3422.B1995/96310 - - - - - ---310Denera 101260 -  - -- -- 1072Barakaldo2.B1996/9740020 - - - - - -4202.B1997/9838110-- - - - -3912.B1998/9939120 - -----4112.B1999/0037050 - - - - --4202.B 2000/0130030-- - - - -3302.B 2001/02390 - - - - - - - -390Denera 2232130 -  -  - - -  - 2362Eibar2. 2002/0324010 - - - - - -2502. 2003/043040 - -----70Denera 27050 -  - ---- 320Barakaldo2.B 2003/04110 - --- - - - -1102.B 2004/05301 - ----- - -3012.B2005/0634010 - --- - -350Denera 75110 -  -  -  -  -  - 761Ibilbide osoan 42519280------46822

 Erreferentziak 

 Kanpo estekak 
 Fitxa - www.athletic-club.eus

Kategoria:Bilbotarrak
Kategoria:Bizkaiko gizon futbolariak
Kategoria:Danok Bateko futbolariak
Kategoria:Bilbao Athleticeko futbolariak
Kategoria:Lemona Kirol Elkarteko futbolariak
Kategoria:Santurtzi Kirol Elkarteko futbolariak
Kategoria:Barakaldo Futbol Clubeko futbolariak
Kategoria:Eibar Kirol Elkarteko futbolariak
Kategoria:Mahatsorriak
Kategoria:Futboleko atzelariak